# VÄIKEHANKE HANKELEPING

# Nr ………

*Lepingu sõlmimise kuupäevaks*

*loetakse viimase digitaalallkirja kuupäeva*

**………** (edaspidi nimetatud Müüja), registrikood …….., asukohaga ……….., mida esindab ………. alusel ………..,

ja

**Aktsiaselts Rakvere Haigla** (edaspidi nimetatud Ostja), registrikood 10856624, asukohaga Lõuna põik 1, Rakvere 44316, mida esindab …………,

keda nimetatakse käesolevas väikehanke hankelepingus (edaspidi nimetatud Leping) edaspidi eraldi ka Pool või koos Pooled,

sõlmisid väikehanke nimetusega **„Prügikotiraamide ja raamidega sobivate kottide ostmine“** (edaspidi nimetatud lihtsustamise huvides kui väikehange) tulemusena käesoleva Lepingu alljärgnevas:

1. **LEPINGU ESE JA ÜLDSÄTTED**
	1. Lepingu esemeks on Ostja kodulehel ……. 2020.a avaldatud **väikehanke** **esemeks olevate kaupade** (edaspidi kaup) ost-müük ning tarnimine.
	2. Käesolev Leping sätestab Poolte õigused ja kohustused kaupade ostmise-müümise ja tarne teostamisel.
	3. Käesoleva Lepingu lahutamatuks osaks on:
		1. Lisa 1 - Ostja koduleheküljel avaldatud väikehanke hanke alusdokumendid (edaspidi HD) koos kõigi lisadega, sealhulgas hanke käigus Ostja poolt esitatud teated ja avaldused.
		2. Müüja poolt väikehankele ………… 2020.a esitatud pakkumus.
	4. Pooled on leppinud kokku, et Lepingu punktis 1.3. nimetatud dokumente täiendavalt käesoleva Lepingu koosseisus ei allkirjastata, v.a. pakkumuse koosseisu kuuluv detailse hinnapakkumise väljavõte, milline moodustab Lepingu lahutamatu Lisa 1.
	5. Vaidluste või vastuolude korral Lepingu, punktis 1.3 nimetatud dokumentide ja/või Lepingu täitmise käigus Poolte vahel sõlmitavate kokkulepete vahel lähtutakse esmases järjekorras Lepingu punktis 1.3.1. nimetatud dokumentidest ja nende lisadest, seejärel Lepingu punktis 1.3.2 nimetatud dokumentidest, misjärel kohaldatakse Lepingu tingimusi ja viimases järjekorras Lepingu täitmise käigus sõlmitud Lepingus reguleerimata küsimustes sõlmitud Pooltevahelisi täiendavaid kokkuleppeid.
2. **LEPINGU JÕUSTUMINE, TÄHTAEG JA ÜLESÜTLEMINE**
	1. Leping on sõlmitud tähtajaga **14.05.2023.a.** Kaupade müük ja tarne toimub vastavalt Lepingule **alates** **Lepingu jõustumise kuupäevast**.
	2. Leping jõustub selle allkirjastamisel Poolte esindajate poolt.
	3. Lepingu võib üles öelda, kui tulenevalt muutunud õiguslikust olukorrast ei ole Pooltel võimalik Lepinguga võetud kohustusi täita.
	4. Ostjal ja Müüjal on kummalgi õigus Leping ühepoolselt, ilma etteteatamise tähtajata, lõpetada kui teine Pool ei täida korduvalt endale käesoleva Lepinguga võetud kohustusi. Kohustuste mittekohane täitmine peab olema tõendatud. Lepingu ülesütlemisest teatab Lepingut lõpetada sooviv Pool teisele Poolele või tema esindajatele kirjalikult.
	5. Müüja tõendab, et Lepingu järgi üle antavatele kaupadele ei ole kolmandatel isikutel mingeid õigusi ning kolmandatel isikutel ei ole ka alust selliste õiguste taotlemiseks.
3. **KAUBA KVALITEET**

3.1. Müüja tagab, et Kaup vastab HD-s nimetatud tingimustele ja valdkondlikult kehtestatud standarditele ning on kõrgekvaliteediline. Mittekvaliteetse kauba kohustub Müüja vahetama Lisa 1 tehnilisi tingimusi täitva kvaliteetse kauba vastu omal kulul ringi Ostja pool määratava mõistliku aja jooksul peale Ostjalt kauba kvaliteedi osas pretensiooni saamist.

3.2. Müüja tagab pakutava kauba kohta Ostjale igakülgse informatsiooni andmise vastavalt pakkumuses esitatud tingimustele, kehtivatele õigusaktidele ja Ostja põhjendatud vajadusele.

3.3. Lepinguperioodil peab Müüja tarnima täpselt samu Kauba nimetusi (samu tooteid), mis on nimetatud Lisas 1. Tooteid välja vahetada ei ole lubatud, v.a. Ostja eelneval nõusolekul ning seejuures vähemalt Lisast 1 tulenevaid tingimusi täitvate kaupade vastu, kusjuures kauba hind ei või toote vahetumisest tulenevalt Ostja jaoks suureneda. Ostja võib käesolevast punktist tuleneva nõusoleku andmise eeldusena nõuda Müüjalt tootenäidiste esitamist, võimaldamaks hinnata toodete vastavust Ostja vajadustele ning väikehanke hanketingimustele.

1. **MAKSETINGIMUSED**
	1. Ostja tasub talle igakordselt üleantud Kauba eest Müüja arveldusarvele 100% tarnitud Kauba maksumusest 14 kalendripäeva jooksul pärast Kauba üleandmist-vastuvõtmist ja arve laekumist Ostjale. Tasumine toimub Müüja poolt esitatud arve alusel.
	2. Arvel ei või kajastada käesoleva Lepingu väliste mistahes kolmandate kokkulepete alusel müüdavaid kaupu.
	3. Juhul kui Müüja soovib, et arve tasumisel märgitakse ülekande infosse makse viitenumber, ei tohi seda Lepingu kehtivuse perioodil muuta ehk kasutada tuleb kliendipõhist püsivat viitenumbrit.
	4. Arved tuleb Ostjale esitada e-arvena, arve esitamise ajahetkel Ostja arveoperaatoriks oleva teenuse pakkuja kaudu.
2. **TRANSPORT JA ÜLEANDMINE**
	1. Kaupade transport Müüjalt Ostjale toimub Müüja korraldusel ning on Ostjale tasuta.
	2. Mõlemad Pooled kinnitavad, et nendega töölepingulises või töövõtulepingulises suhtes olevad isikud, kes kinnitavad kaupade üleandmist-vastuvõtmist arve-saatelehtedel, omavad selleks volitusi ilma täiendavat volikirja ette näitamata.
	3. Müüja garanteerib, et kaup ei kahjustu transpordil ning et kauba transport toimub vastavuses õigusaktides kehtestatud nõuetele.
	4. Kauba vastuvõtmisel kontrollib Ostja kauba koguselist vastavust kauba saatedokumentide järgi, pakendit ja kauba transpordikahjustuste puudumist. Müüja vastutab ka selliste kauba transportimisest ja/või pakendamise vigadest tingitud puuduste eest, milliseid ei olnud kauba vastuvõtmisel Ostjal võimalik pakendi visuaalsel välisvaatlusel tuvastada.
	5. Ostja on kohustatud hoidma kauba mahalaadimise juurdepääsu vaba ja puhtana ning talvel teostama vajadusel libedusetõrje.
	6. Müüja ja tema poolt kasutatavad alltöövõtjad kohustuvad kaupade tarnel pidama kinni Ostja territooriumil kehtestatud liikluskorralduse ja kaupade tarne ning ladustamise nõuetest.
3. **KAUBA TELLIMINE JA TARNEKOHT**
	1. Tellimused esitatakse tööpäeviti telefoni või interneti tellimiskeskkonna vahendusel või e-posti teel kella 8.00 kuni kella 16.00-ni. Juhul kui tellimus on esitatud peale kella 16:00 või nädalavahetusel, loetakse tellimus esitatuks tellimuse esitamise kuupäevale järgnevast esimesest tööpäevast.
	2. Ostja esindaja kauba tellimisel on ……… (e-post ............@rh.ee, telefon …….), või tema poolt määratud esindaja.
	3. Müüja esindajad ja tellimuste esitamisega seotud kontaktid on:
		1. Müüja esindaja lepingust tõusetuvates küsimustes on ………, e-post ……., telefon +372 …….., GSM +372 ……….
		2. Müüja esindaja lepingu täitmist (tellimuste esitamist ja tellimustega seotud asjaajamise korraldamisel) puudutavates küsimustes on …….., e-post …….., telefon +372 ………..;
		3. Kauba tellimuste elektrooniliseks esitamiseks kasutatav elektrooniline tellimiskeskkond asub aadressil […………………..](http://www.isismedical.ee).
	4. Müüja tagab Kauba tarnimise Aktsiaselts Rakvere Haigla asukohta, aadressiga Lõuna põik tn 1, 44316 Rakvere, tööpäevadel kell 8.00– 15.00, esimesel võimalusel kuid seejuures kolme tööpäeva jooksul tellimuse esitamisest alates. Lepingu esemeks olevad, Lisas 1 nimetatud, prügikotiraamid tarnitakse Ostjale hiljemalt Müüja pakkumuses märgitud maksimaalse tarnetähtaja jooksul.
	5. Kauba tellimiskoha ja kellaaja muutmise soovist teavitab Müüja kirjalikult Ostjat ning Ostja poolt muudatustega nõustumisel sõlmitakse selle kohta vajadusel eraldi kokkulepe.
4. **POOLTE VASTUTUS JA SANKTSIOONID KOHUSTUSTE RIKKUMISEL**
	1. Üleantavatele Lepingu Lisas 1 nimetatud prügikotiraamidele nagu ka nende lisavarustusele (hoidikud, käärid) kehtib tootja ja/või tarnijapoolne täisgarantii vähemalt 12 kalendrikuud. Garantiiperiood algab raamide üleandmise-vastuvõtmise akti allkirjastamise kuupäevast.
	2. Garantiiperioodil teostab Müüja prügikotiraamide hooldus- ja remonttööd ning tagab kõik varuosad omal kulul. Garantii alla ei kuulu raamide ja nende osade tavapärasest kasutamisest tingitud loomuliku kulumisega kaasnev kulumine nagu ka Ostja ja tema töötajate süülise väärkasutamise tulemusena tekkinud kahjustused.
	3. Pooled kannavad täielikku varalist vastutust Lepingu mittetäitmise või mittekohase täitmisega teisele Poolele tekitatud kahju eest Eesti Vabariigi õigusaktides ja Lepingus sätestatud alustel ja korras.
	4. Arve mittetähtaegse tasumise korral kohustub Ostja Müüjale maksma viivist 0,1% tasumata arve summast iga tasumisega viivitatud kalendripäeva eest.
	5. Kui Müüja ei pea kinni Lepingust tulenevatest tarneaegadest, viivitades kauba üleandmisega või kui Müüja ei vaheta mittekvaliteetset kaupa ringi vastavalt Lepingu punktist 3.1. tulenevatele tingimustele ja korras, peab Müüja maksma leppetrahvi kuni 30 eurot iga viivitatud tööpäeva eest. Kui viivitus on kestnud üle 5 tööpäeva, on Müüja kohustatud Ostja nõudmisel täitmise asemel hüvitama Ostja kahju, mis on tingitud samalaadse kauba ostmisest teiselt müüjalt ja maksma Ostjale leppetrahvi kuni 150 eurot.
	6. Leppetrahvi tasumine ei vabasta Poolt Lepingus sätestatud kohustuste täitmisest, v.a Lepingus toodud juhul.
	7. Ostjal on õigus tasaarveldada Müüjale maksmisele kuuluva tasuga Lepingust tulenevaid ja Ostja poolt rakendatavaid leppetrahve/kahjuhüvitisi.
5. **LEPINGU JÕUSTUMINE, MUUTMINE JA LÕPETAMINE**
	1. Leping sõlmitakse selle mõlema Poole poolt allkirjastamisega digitaalselt või kirjalikult või muul moel kirjalike tahteavalduste esitamise teel ja jõustub sõlmimisel.
	2. Lepingu tingimusi võib muuta ainult Poolte kirjalikul kokkuleppel.
	3. Leping lõpeb tähtaja saabumisel eeldusel, et Pooled on täitnud oma lepingulised kohustused.
	4. Lepingut võib lõpetada ennetähtaegselt igal ajal Poolte kokkuleppel.
		1. Üks Pool võib ühepoolselt lõpetada Lepingu (sh osaliselt, mõne toote osas) kirjaliku teatega seaduses ettenähtud juhtudel või etteteatamistähtajaga 2 kuud.
		2. Ostja võib Lepingu ühepoolselt ilma Lepingu punktist 8.4. tulenevat etteteatamistähtaega järgimata üles öelda juhul kui riigihanke „Kilekottide ostmine“ (hanke viitenr 225912) hankeosa 4 objektiks olevate kaupade müügiks ja tarneks sõlmitud hankeleping lõpeb või lõpetatakse käesolevas punktis nimetatud hankelepingu osapoolteks olevate poolte vahel ennetähtaegselt, millise asjaolu tõttu võib Ostjal kaduda mõistlik huvi ka käesoleva Lepingu täitmise jätkamiseks. Käesolevast punktist tuleneval tingimusel Lepingu lõpetamisel puudub Ostjal kohustus hüvitada Müüjale seoses Lepingu ennetähtaegse lõpetamisega mistahes kahjusid või saamata jäänud tulu.
	5. Juhul, kui Müüja ütleb Lepingu ühepoolselt etteteatamistähtaega järgimata ülesse ennetähtaegselt (nt Kauba tarnimise võimatuse tõttu) või teatab etteteatamistähtaega järgimata Lepingu alusel müüdavast mõne Kauba tarnimise võimatusest kogu ülejäänud Lepingu perioodi kestel (osaline ülesütlemine), kohustub Müüja hüvitama Ostja kahjud, mis on tingitud samalaadse Kauba ostmisest teiselt Müüjalt, ühe kuu jooksul alates vastava teate Ostjale esitamisest ning lisaks tasuma Ostja nõudmisel leppetrahvi kuni 200 eurot.
6. **VÄÄRAMATU JÕUD**
	1. Lepingu mittetäitmise põhjuseid, mida on tekitanud vääramatu jõud, loetakse vabandavaks tingimusel, kui Pooled rakendava jõupingutusi sellise olukorra vältimiseks ning tingimusel, et võetakse tarvitusele meetmed Lepingu täitmiseks.
	2. Vääramatu jõu all mõistetakse Lepingu mis tahes täitmist takistavat ettenägematut sündmust, mille üle Poolel puudub kontroll – tulekahju, plahvatus, loodusõnnetused, sõda, embargo, streik, rahvarahutused jne. Pooled ei käsitle vääramatu jõuna pandeemiat või muud üleilmsest või riigisisesest viiruslevikust tingitud eriolukorda.
7. **LÕPPSÄTTED**
	1. Lepingu täitmisel tekkivad vaidlused lahendatakse läbirääkimiste teel. Juhul, kui läbirääkimised ei anna tulemusi, lahendatakse vaidlus esimeses kohtuastmes Ostja asukohajärgses maakohtus.
	2. Lepingu sisu on konfidentsiaalne, v.a selle informatsiooni ulatuses, mille avaldamine on ette nähtud seadustes või teistes õigusaktides. Juhul, kui Müüja puutub Lepingu täitmisel kokku Ostja patsientide isikuandmetega, on Müüjal on kohustus tagada talle Lepingu täitmisel teatavaks saanud isikuandmete konfidentsiaalsus ning täita Ostja poolt rakendatud organisatsioonilisi ja tehnilisi abinõusid töödeldavate delikaatsete isikuandmete kaitseks juhusliku või tahtliku rikkumise või hävitamise, samuti omavolilise töötlemise eest. Ostja patsientide kohta töödeldavaid isikuandmeid ei kasutata muuks kui lepinguliste kohustuste täitmiseks. Isikuandmete konfidentsiaalsena hoidmise kohustus on tähtajatu.
8. **POOLTE REKVISIIDID JA ALLKIRJAD**

|  |  |
| --- | --- |
| Müüja: | Ostja: |
| **………………….** | **Aktsiaselts Rakvere Haigla** |
| Reg nr…………  | Reg nr: 10856624 |
| …………………….. | Lõuna põik 1, 44316 Rakvere |
| Telefon ………………. | Telefon +372 3229010 |
| E-post ……………………. | E-post haigla@rh.ee |

*/digitaalselt allkirjastatud/ /digitaalselt allkirjastatud*